
PROIECT DE HOTĂRÂRE
privind încheierea unui act adițional la contractul de concesiune nr. 3/17.12.2012, încheiat cu S.C. PIEȚE S.A., prin care se modifică obiectul, prețul, drepturile și obligațiile părților și condițiile de încetare a contractului

            Consiliul Local al Municipiului Timişoara 
Având în vedere Referatul de aprobare a proiectului de hotărâre,  cu nr. de înregistrare nr. SC2021-29512/25.10.2021 al Primarului Municipiului Timişoara, domnul Dominic Fritz;
	Având în vedere Raportul de specialitate nr.SC2021 -29512 din data de 25.10.2021 al Direcției Patrimoniu din cadrul Primăriei Municipiului Timișoara; ………………………….
	Având în vedere avizul Serviciului Juridic din data de 25.10.2021, Anexa la Raportul de Specialitate nr.SC2021-29512 din data de 25.10.2021; 
Având în vedere prevederile art.3, alin (1) din OG nr.71/2002, privind organizarea și funcționarea serviciilor de administrare a domeniului public și privat de interes local, actualizată, cu modificările și completările ulterioare;
Având în vedere prevederile art.14.3 din Contractul de Concesiune nr.3 din 17.12.2012; 
	Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi probleme ale minorităţilor, Comisiei pentru cultură, ştiinţă, învăţământ, sănătate, protecţie socială, turism, ecologie, sport şi culte din cadrul Consiliului Local al Municipiului Timişoara;
	Având în vedere adresele înregistrate cu adresele cu nr.  SC2021- 022950/ 13.08.2021 și  CT2021- 003490/ 13.08.2021 prin care SC PIEȚE SA solicită Direcției Patrimoniu prelungirea contractului de concesiune 7/1999 și unificarea celor 3 contracte de concesiune încheiate cu Municipiul Timișoara;
	Având în vedere prevederile art.129 alin.(2) și art.139 alin.(1) din OUG nr.57/2019 privind Codul Administrativ
H O T Ă R Ă Ş T E:
Art.1: Se aprobă încheierea unui act adițional la contractul de concesiune nr. 3/17.12.2012, încheiat cu S.C. PIEȚE S.A., prin care se modifică obiectul, prețul, drepturile și obligațiile părților și condițiile de încetare a contractului
Art.2: Articolul 2 din contractul de concesiune nr.3/17.12.2012 se modifică prin introducerea punctului  2.1.1. și va avea următorul conținut: 
”2 OBIECTUL CONTRACTULUI. 2.1.1. Obiectul contractului îl constituie transmiterea și respectiv preluarea în concesiune a bunurilor mobile și imobile care alcătuiesc următoarele piețe: Piața Badea Cârțan înscrisă în CF nr. 447986;
Piața Giroc înscrisă în CF nr. 412960; 
Piața Doina înscrisă în CF nr. 405948; 
Piața 700 înscrisă în CF nr. 449984 și CF nr. 449485; 
Piața Dacia înscrisă în CF nr. 448205; 
Piața Lipovei înscrisă în CF nr. 416317; 
Piața Mehalla II înscrisă în CF nr. 404089.”

Art.3: Articolul 4 din contractul de concesiune nr.3/17.12.2012 se modifică prin introducerea punctului  4.1.1. și va avea următorul conținut:
”4.PREȚUL CONCESIUNII
4.1.1. Redevența datorată de către concesionar pentru bunurile descrise la art. 2.1.1 este de 19.864,99 lei/ lună  până la 31.12.2021, iar ulterior această sumă va fi indexată cu rata inflației anual.”

Art.4. Articolul 7.1 din contractul de concesiune nr.3/17.12.2012 se modifică prin completarea lit.c și introducerea lit.f după cum urmează:
”c). concedentul este obligat să pună la dispoziția concesionarului bunurile prevăzute în anexa nr.1 și bunurile enumerate la art.2.1.1, în vederea prestării serviciilor
f). concedentul este obligat să realizeze un studiu de fundamentare și de oportunitate în conformitate cu prevederile art.9, alin (1) din OG nr.71/2002”

Art.5. Articolul 7.2 din contractul de concesiune nr.3/17.12.2012 se modifică prin introducerea lit.p după cum urmează: 
”p). concesionarul este obligat să pună la dispoziția concedentului toate datele, informațiile și să permită accesul experților la bunurile care fac obiectul contractului conform art.2.1 și art.2.1.1 în vederea realizării studiului de fundamentare și de oportunitate în conformitate cu prevederile art.9, alin (1) din OG nr.71/2002”

Art.6. Articolul 10.1 din contractul de concesiune nr.3/17.12.2012 se modifică prin introducerea lit.g după cum urmează:
”g). la momentul notificării transmise de concedent privind încheierea unui contract de delegare a gestiunii serviciului de construire, modernizare, întreţinere, administrare şi exploatare a pieţelor agroalimentare, a bazarelor, târgurilor şi oboarelor în conformitate cu prevederile OG nr.71/2002”

Art.7: Cu aducerea la îndeplinire a prezentei hotărâri se încredinţează Direcția Patrimoniu din cadrul Primăriei Municipiului Timişoara;…

Art.8: Prezenta hotărâre se publică în Buletinul Informativ al Primăriei Municipiului Timişoara şi pe site-ul propriu şi totodată, se comunică:
· Instituţiei Prefectului - Judeţul Timiş;
· Primarului Municipiului Timişoara;
· Direcţia Relații Comunitare;
· Direcția Economic;
· Serviciul Juridic;
· Direcția Fiscală a Municipiului Timișoara;
· SC PIEȚE SA      
· Mass-mediei  locale;
